Document ID: /roh_data/filtered/fineweb-2-filterrobots_roh.jsonl.gz/33986

Er sch'in u l'auter e bain da l'avis ch’i na sa fetschia betg da dar colur chaussas publicas, para la punt blau-melna da plaschair als da Jenaz. Quai mussa ina pitschna retschertga dad RTR.
Plinavant en tut ils dumandads da l'avis che fans dal HCD hajan colurà la punt. Quai suppona er il delegà da fans dal HCD, Remo Pinchera. Sco quai ch'el ha ditg envers RTR, avevia quai gia avant in graffiti da HCD sin questa punt.
Naginas infurmaziuns da vart uffiziala
Ins saja vid intercurir il cas, haja dentant anc betg dapli infurmaziuns, uschia il pledader da la polizia chantunala, Thomas Hobi. Tar l'uffizi da construcziun bassa vegn discurrì dad in donn massiv. La possessura da la punt, l'uffizi federal per vias, ASTRA, na saveva anc nagut dal nov vestgì da la punt.